บุกจับแก๊งโจ๋ ปาร์ตี้ยาไอซ์ กลางเมืองหาดใหญ่ รวบ 9 ราย 7 คนฉี่ม่วง
บุกทลายปาร์ตี้ยานรก คาบ้านพักกลางเมืองหาดใหญ่ รวบวัยรุ่น 9 คน มั่วสุมเสพยา-เปิดเพลงเสียงดัง พร้อมไอซ์กว่า 3 กรัม-อุปกรณ์ จับตรวจฉี่พบ 7 คนสีม่วง หิ้วตัวส่งดำเนินคดีเมื่อเวลา 21.30 น. วันที่ 11 พ.ค.63 นายสมศักดิ์ จันทรชู นายอำเภอหาดใหญ่สั่งการให้ นายคทาวุฒิ พิมพ์ศักดิ์ ปลัดอำเภองานป้องกัน เจ้าพนักงาน ป.ป.ส. นายพันธกานต์ รัชณรงค์ ปลัดอำเภอชุดปฏิบัติการพิเศษเคลื่อนที่เร็ว และเจ้าพนักงาน ป.ป.ส นำกำลังเจ้าหน้าที่ฝ่ายปกครองอำเภอหาดใหญ่ กว่า 10 นาย บุกเข้าตรวจค้นบ้านเลขที่ 10/3 ม.7 ต.บ้านพรุ อ.หาดใหญ่ จ.สงขลา ซึ่งมีลักษณะเป็นห้องแถวชั้นเดียวโดยการบุกตรวจค้นครั้งนี้ สืบเนื่องมาจากมีการสืบทราบมาว่า บ้านหลังดังกล่าวมีการจำหน่ายยาเสพติดให้กับวัยรุ่นในพื้นที่ และยังเตรียมห้องเสพยาไว้โดยเฉพาะและจัดปาร์ตี้ยาเสพติดกันเป็นประจำ โดยมีเยาวชนเข้าไปมั่วสุมเสพยาและเวียนมาซื้อยาเสพติดเป็นจำนวนมาก โดยขณะเข้าตรวจค้นจับกุมผู้เสพยาพยายามนำยาไอซ์ทิ้งลงโถส้วม เพื่อทำลายหลักฐาน เจ้าหน้าที่จึงให้ผู้ต้องหาตักกลับขึ้นมาจากการตรวจค้นสามารถจับกุม นายปารเมศ หรือ เสี่ยนัท อายุ 20 ปี ยอมรับเป็นหัวหน้าแก๊ง และเป็นเจ้าของยาไอซ์ทั้งหมด นอกจากนี้ยังจับกุมเยาวชน ชาย 6 คน และหญิง 2 คน อายุระหว่าง 18-20 ปี รวม 9 คน ที่กำลังมั่วสุมเสพยาและเปิดเพลงเสียงดังด้วยความสนุกสนาน เจ้าหน้าที่จึงจับทั้งหมดตรวจปัสสาวะหาสารเสพติด พบผู้ชายทั้ง 7 คน มีสารเสพติดอยู่ในร่างกาย ส่วนผู้หญิงอีก 2 คนไม่พบสารเสพติดจากการตรวจค้นภายในบ้าน ยังพบยาไอซ์ที่บรรจุถุงพร้อมจำหน่ายแล้ว จำนวน 5 ถุง รวมยาไอซ์ทั้งหมด 3.11 กรัม เครื่องชั่งยาไอซ์ 1 เครื่อง ถุงแบ่งยาไอซ์จำนวน 200 ถุง โทรศัพท์มือถือ 9 เครื่องจากการสอบสวน นายปารเมศ หัวหน้าแก๊ง ยอมรับว่า ยาไอซ์มีประมาณ 5 กรัม ที่เตรียมไว้เสพคืนนี้ และเมื่อรู้ว่าเจ้าหน้าที่เข้าจับกุมจึงพยายามเอายาไอซ์ทั้งหมดไปทิ้งลงโถส้วม และยอมรับว่าจำหน่ายยาไอซ์ให้กับวัยรุ่นในพื้นที่ ส่วนเวลากลางคืนจะนัดมั่วสุมเสพยากันเบื้องต้นเจ้าหน้าที่ตั้งข้อหา นายปารเมศ มียาเสพติดประเภท 1 (ยาไอซ์) ไว้เพื่อครอบครองและจำหน่ายโดยผิดกฎหมาย และนำตัวส่งพนักงานสอบสวน สภ.หาดใหญ่ เพื่อดำเนินคดีตามกฎหมายต่อไปส่วนเยาวชนชายที่มีสารเสพติดในร่างกายทั้งหมด เจ้าหน้าที่ได้แจ้งไปยังผู้ปกครองและผู้ใหญ่บ้านรับทราบแล้ว และจะนำเยาวชนทั้งหมดเข้าสู่กระบวนการบำบัดฟื้นฟู ส่วนเยาวชนหญิงทั้ง 2 คน ได้ให้ผู้ปกครองมารับตัวกลับบ้านเรียบร้อย
บุกทลายปาร์ตี้ยานรก คาบ้านพักกลางเมืองหาดใหญ่ รวบวัยรุ่น 9 คน มั่วสุมเสพยา-เปิดเพลงเสียงดัง พร้อมไอซ์กว่า 3 กรัม-อุปกรณ์ จับตรวจฉี่พบ 7 คนสีม่วง หิ้วตัวส่งดำเนินคดี 
จับแก๊งยา,ปาร์ตี้ยาเสพติด,ยาไอซ์,ปาร์ตี้ยาไอซ์,วัยรุ่นเสพยา,ยาเสพติด,ข่าวทั่วไป